# name
Guia per treballar la Competència d’Autonomia i Iniciativa Personal

# metadata.dc.description.abstract[].value
En aquest moment de garbuix educatiu, presentem un escrit que fa referència a la
competència d’Autonomia i Iniciativa Personal.
La competència d’Autonomia i Iniciativa personal és una competència bàsica on
destaca el treball actitudinal i d’autoregulació per part de l’alumnat.
És una de les competències de més transversalitat, amb aspectes que s’entrellacen
amb les altres competències i en totes les àrees.
Es troba estretament lligada a la convivència, els valors i la responsabilitat. Aquests
paràmetres fan que sigui complex de poder-la seqüenciar i graduar, tant per al seu
desenvolupament com per a la seva avaluació.
És una competència relacionada amb les vivències del dia a dia, les relacions
personals i socials. Aquests aspectes es creuen: cal conèixer-se a sí mateix per
poder conèixer i relacionar-se amb els altres. Gestionar les emocions no es gens fàcil
i aprendre-ho encara menys. Però no perquè sigui difícil ho hem d’obviar. De mica en
mica aniran sortint formes de treballar-ho, a través d’activitats de vida escolar i
extraescolar, parlant-ne, jugant, simulant... Com la resta de competències, aquesta
també manifesta una relació molt directa amb la d’aprendre a aprendre i la social i
ciutadana.
L’article parteix d’una anàlisi de la competència, els elements de fonamentació
teòrica, els diferents components que la formen i tracta les metodologies més adients
per a assolir-la.
L’objectiu principal és suggerir diferents propostes didàctiques (pràctiques) a través
de diverses activitats. Es pretén que sigui una guia o ajuda per treballar aquesta
competència, partint des del (més general) marc teòric fins al pràctic, de manera
gradual, començant des de l’educació infantil (3 anys) i continuant fins al final de
l’educació primària (12 anys).
També es presenten orientacions per a l’avaluació, amb diferents eines per avaluar i
els criteris i indicadors a les activitats exposades.
Finalment es proposen orientacions que es poden donar a les famílies per tal que
puguin saber quines actuacions solen donar-se en els infants de cada cicle i com
poden acompanyar en la vida diària des de casa.

# metadata.dc.publisher[].value
Institut de Ciències de l’Educació. Universitat de Barcelona

# metadata.dc.source[].value
D - Col·lecció “Docència i metodologia” (IDP)

# metadata.dc.title[].value
Guia per treballar la Competència d’Autonomia i Iniciativa Personal